
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 275 

15 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κελύφους του 
κτιρίου, που βρίσκεται στη Θεσσαλονίκη και επί της 
οδού Νίκης 41 φερομένου ως ιδιοκτησίας Χαρισεί- 
ου Γηροκομείου και Παπαθεοδώρου Μαρίας και 
καθορισμός ειδικών όρων και περιορισμών δόμη¬ 


σής του. 1 

Τροποποίηση ρυμοτομικού σχεδίου στα Ο.Τ. Γ67, Γ78 
και Γ47Ατης Κοινότητας Ευκαρπίας Ν. Θεσσαλονί¬ 
κης. 2 

Αλλαγή χρήσης τμήματος 4.000,00 τ.μ. του αριθμ. Ιστ 
κοινοχρήστου τεμαχίου του Αγροκτήματος Λαγκα¬ 
διάς του Ν. Πέλλας. 3 


ΑΠΟΦΑΣΕΙ Σ 

Αριθ. 2295 (1) 

Χαρακτηρισμός ως διατηρητέου του κελύφους του κτιρί¬ 
ου, που βρίσκεται στη Θεσσαλονίκη και επί της οδού 
Νίκης 41 φερομένου ως ιδιοκτησίας Χαρισείου Γηρο¬ 
κομείου και Παπαθεοδώρου Μαρίας και καθορισμός 
ειδικών όρων και περιορισμών δόμησής του. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ210Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπωςτο 
άρθρο αυτό τροποποιήθηκε με το Ν. 1772/1988 - ΦΕΚ 
91Α'), συμπληρώθηκε με το άρθρο 22 του Ν. 2300/1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831/2000 (ΦΕΚ 140Α') «Τροποποίηση των διατάξεων του 
Ν. 1577/1985 « Γενικός Οικοδομικός Κανονισμός» και άλ¬ 
λες πολεοδομικές διατάξεις». 

• Του Π .Δ. 358/1986 (ΦΕΚ 158Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρονται στο χαρα¬ 
κτηρισμό κτιρίων ως διατηρητέων ή οικισμών ή τμημάτων 
αυτών ως, παραδοσιακών και στην προστασία των ιστορι¬ 
κών τόπων, αντίστοιχα. 


• Του ΠΔ 331/2001 (ΦΕΚ 221Α') «Οργανισμός του 
Υπουργείου Μακεδονίας-Θράκης». 

• Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27του Ν.2081/1992 (Α' 154) και αντικαταστάθηκε με 
τηνπαραγρ. 2ατου άρθρου 1 του Ν. 2469/1997 (Α'38). 

2. Την υπ’ αριθμ. Υ.704/19.8.1988 (ΦΕΚ 575Β') απόφαση 
του Πρωθυπουργού, για τη μετονομασίατου Υπουργείου 
Βόρειας Ελλάδας σε Υπουργείο Μακεδονίας - Θράκης. 

3. Την από 25.9.2003 αιτιολογική έκθεση της Διεύθυν¬ 
σης Κοινωνικής - Πολιτιστικής Ανάπτυξης και Επικοινω¬ 
νίας του Υπουργείου Μακεδονίας - Θράκης. 

4. Την υπ’αριθμ. 7721/31.10.2003 ένσταση της φερομέ- 
νης ως ιδιοκτήτριας Παπαθεοδώρου Μαρίας ,όπου δια¬ 
τυπώνονται αντιρρήσεις ως προς το χαρακτηρισμό του 
συγκεκριμένου κτιρίου. 

5. Την υπ’αριθμ. 1883/27.2.2004 απάντηση επί της εν- 
στάσεως του φερομένου ως ιδιοκτήτου Χαρισείου Γηρο¬ 
κομείου και την τεχνική έκθεση, που αφορά στην εκτίμη¬ 
ση της φέρουσας ικανότητας της εν λόγω οικοδομής, 
αποφασίζουμε: 

1. Χαρακτηρίζουμε ως διατηρητέο το κέλυφος του κτι¬ 
ρίου, που βρίσκεται στη Θεσσαλονίκη και επίτης οδού Νί¬ 
κης 41 φερομένου ως ιδιοκτησίας Χαρισείου Γηροκομεί¬ 
ου και Παπαθεοδώρου Μαρίας ,όπως φαίνεται διαγραμ¬ 
μισμένο στο τοπογραφικό διάγραμμα σε κλίμακα 1:2000, 
που συνοδεύει την απόφαση αυτή ,για τους παρακάτω λό¬ 
γους: 

α. Είναι δείγμα αρχιτεκτονικής γραφής του μεσοπολέ¬ 
μου, από τα ελάχιστα που έχουν απομένει στην πόλη, κι 
εμπλουτίζει το αστικό της τοπίο. 

β. Αποτελεί μεταβατική μορφή του Αιΐ Νουνοαυ και μά¬ 
λιστα το ανάγει στο στιλ του σχεδιασμού της κεντρικής 
Ευρώπης (Αυστρία-Γερμανία), που κινείται στην παράδο¬ 
ση των νναρηθΓ, ΗοΐίΓηαπ, ίοοε, Βθόΐ'θηε, ΟΙόπσΙι κ.ά. δη¬ 
μιουργών της εποχής. 

γ. Ως μέρος του μετώπου της Λ. Νίκης και του προσώ¬ 
που της πόλης στο Θερμαϊκό Κόλπο συμβάλλει στην ποι- 
κιλομορφία του αστικού τοπίου και εμπλουτίζει το χαρα¬ 
κτήρα και τη διαχρονικότητά του. 

δ. Αξίζει να διατηρηθεί ως αντιπροσωπευτικό στοιχείο 
της αρχιτεκτονικής του μεσοπολέμου, ως δείγμα αστικής 
πολυκατοικίας της εποχής, ως δείγμα της μορφολογίας 

και τυπολογίας του Ατι Νουνοαυ στη Θεσσαλονίκη όπως 
εκφράστηκε από τους δημιουργούς του. 

ε. Η αισθητική της όψης, η οργάνωση της και τα μορφο- 
λογικά της χαρακτηριστικά είναι αξιόλογα και αξίζει να 
διατηρηθούν. 

2. Στο χαρακτηριζόμενο διατηρητέο κέλυφοςτου κτιρί¬ 
ου απαγορεύεται κάθε αφαίρεση, αλλοίωση ή καταστρο¬ 
φή των επί μέρους αρχιτεκτονικών και διακοσμητικών 
στοιχείων της. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων στη στέγη και στις όψεις του διατηρητέ¬ 
ου κελύφους. Επιτρέπεται μόνο η τοποθέτηση επιγρα¬ 
φών μικρών διαστάσεων στην ελληνική γλώσσα, που να 
πληροφορούν για τη χρήση των χώρων του κτιρίου. 

5. Για οποιαδήποτε παρέμβαση στο χαρακτηριζόμενο 
διατηρητέο κέλυφοςτου κτιρίου, όπως και για την τοπο¬ 
θέτηση επιγραφών, απαιτείται έλεγχος της Επιτροπής 


Πολεοδομικού και Αρχιτεκτονικού Ελέγχου (ΕΠΑΕ) και 
έγκριση της Διεύθυνσης Κοινωνικής-Πολιτιστικής Ανά¬ 
πτυξης και Επικοινωνίας του Υπουργείου Μακεδονίας 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Φεβρουάριου 2005 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2463 





2464 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 29/οικ. 9385/ΠΣΚ/206/οικ (2) 

Τροποποίηση ρυμοτομικού σχεδίου στα Ο.Τ. Γ67, Γ78 και 
Γ47Ατης Κοινότητας Ευκαρπίας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 152, 153 και 154 του Π.Δ. 
της υπ’ αριθμ. 14/27.7.1999 «Κώδικας βασικής Πολεοδο- 
μικής Νομοθεσίας», (ΦΕΚ580/Δ'), όπως ισχύουν. 

2. Τις διατάξεις του άρθρου 29 του Ν. 2831/2000 (ΦΕΚ 
140/Α ), όπως αντικαταστάθηκαν με το άρθρο 10 του Ν. 
3044/2002 (ΦΕΚ 197/Α ). 

3. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης κλπ.» (ΦΕΚ 90/Α/1994), όπως τροπο¬ 
ποιήθηκαν και συμπληρώθηκαν με το Ν. 2242/1994 «Συ¬ 
μπλήρωση διατάξεων για τη Νομαρχιακή Αυτοδιοίκηση 
και άλλες διατάξεις» (ΦΕΚ 153/Α /1994), όπως και το άρ¬ 
θρο 63 του Π.Δ. 30/1996 « Κώδικας Νομαρχιακής Αυτοδι¬ 
οίκησης (ΦΕΚ 21/Α'). 

4. Την υπ’ αριθμ. 24/31.3.1995 απόφαση του Νομαρχια¬ 
κού Συμβουλίου Θεσσαλονίκης «Οργανισμός Εσωτερι¬ 
κής Υπηρεσίας της Νομαρχιακής Αυτοδιοίκησης Θεσσα¬ 
λονίκης» (ΦΕΚ 392/Β711.4.1995) όπως ισχύει. 

5. Την υπ’ αριθμ. 298/2003 απόφαση του Κοινοτικού 
Συμβουλίου της Κοινότητας Ευκαρπίας. 

6. Την υπ’ αριθμ. 30/15.2.2005 πράξη γνωμοδότησης 
του Συμβουλίου Χωροταξίας, Οικισμού και Περιβάλλο¬ 
ντος του Νομού Θεσσαλονίκης. 

7. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154/Α71992) και τη διαπίστωση ότι από τις τυχόν κα¬ 
νονιστικού χαρακτήρα διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού 
ή του οικείου Ο.Τ.Α. 


8. Την υπ’αριθμ. 10/1803/25.1.2005 απόφαση Νομάρχη 
Θεσσαλονίκης με θέμα «Παροχή εξουσιοδότησης για 
υπογραφή εγγράφων με «ΕΝΤΟΛΗ ΝΟΜΑΡΧΗ» από τον 
Αντινομάρχη Αβραμίδη Ευστάθιο», αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
στα Ο.Τ. Γ67, Γ78 και Γ47Ατης περιοχής επέκτασης της 
Κοινότητας Ευκαρπίας με: 

α) τον αποχαρακτηρισμό τμήματος του χώρου πρασί¬ 
νου Ο.Τ. Γ67 και τον χαρακτηρισμό του ως οικοδομικού 
τετραγώνου με αριθμό Ο.Τ. Γ67Α, καθώς και τη δημιουρ¬ 
γία εκατέρωθεν αυτού πεζοδρόμων πλάτους 3 μ, 
β.) την ίσης επιφάνειας αύξηση του χώρου πρασίνου 
Ο.Τ. Γ47Ασε βάρος του Ο.Τ. Γ78 με τη μετατόπιση ρυμο¬ 
τομικών και οικοδομικών γραμμών, 
όπως οι παραπάνω ρυθμίσεις φαίνονται στο συνημμένο 
στην παρούσα απόφαση και θεωρημένο από τον Διευθυ¬ 
ντή της Διεύθυνσης Πολεοδομίας Ν. Θεσσαλονίκης πρω¬ 
τότυπο χρωματισμένο διάγραμμα σε κλίμακα 1:500. 

Άρθρο 2 

Η ισχύς της απόφασης αυτής αρχίζει από τη δημοσίευ¬ 
σή της. 

Η απόφαση αυτή και το ακριβές αντίγραφο του πρωτο¬ 
τύπου διαγράμματος που τη συνοδεύει να δημοσιευθούν 
στην Εφημερίδα της Κυβερνήσεως. 

Θεσσαλονίκη, 28 Φεβρουάριου 2005 

Με εντολή Νομάρχη 
Ο Αντινομάρχης 
ΕΥΣΤΑΘΙΟΣ ΑΒΡΑΜΙΔΗΣ 

Αριθ. 90 (3) 

Αλλαγή χρήσης τμήματος 4.000,00 τ.μ. του αριθμ. Ιστ 
κοινοχρήστου τεμαχίου του Αγροκτήματος Λαγκα¬ 
διάς του Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του Π.Δ. 30/1996 (ΦΕΚ21Α/1996) «Κώ¬ 
δικας Νομαρχιακής Αυτοδιοίκησης», όπως τροποποιήθη¬ 
κε και ισχύει. 

2. Την υπ’ αριθμ. 100/25.8.2003 (ΦΕΚ 1742Β/ 
26.11.2003) απόφαση Ν.Σ. Πέλλας. 

3. Την υπ’ αριθμ. οικ. 1954/20.1.2005 απόφαση ορισμού 
Βοηθών Νομαρχών. 

4. Το Ν. 1512/1985 (ΦΕΚ4Α/1985) για τροποποίηση και 
συμπλήρωση Πολεοδομικών διατάξεων κ.λ.π. και ειδικά 
το άρθρο 3 «περί καθορισμού χρήσεων παραχωρουμέ- 
νων δημοσίων εκτάσεων». 

5. Τις διατάξεις του άρθρου 29Ατου Ν. 1558/1985 όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154Α). 

6. Την από 24.2.2004 αίτηση του Πήτα Πασχάλητου Βα¬ 
σιλείου κατοίκου Δ.Δ. Περίκλειας του Δήμου Εξαπλατά- 
νου περί παραχώρησης έκτασης για σταβλικές εγκατα¬ 
στάσεις. 

7. Το υπ’ αριθμ. 23429/30.9.2004 έγγραφο της Δ/νσης 
Υγείας-Πρόνοιας - Τμήμα Υγείας Ν. Πέλλας. 

8. Το υπ’ αριθμ. 3792/20.7.2004έγγραφοτου ΥΠ.ΠΟ. ΙΖ' 
Εφορείας Προϊστορικών και Κλασσικών Αρχαιοτήτων. 

9. Το υπ’ αριθμ. 5271/12.7.2004 έγγραφο της Δ/νσης 
Τουρισμού - Περιφέρεια Κεντρικής Μακεδονίας. 

10. Το υπ’ αριθμ. 4818/10.8.2004 έγγραφο του Δασαρ¬ 
χείου Αριδαίας. 

11. Το υπ’ αριθμ. 2831/28.7.2004 έγγραφο της 11ης 
Εφορείας Βυζαντινών Αρχαιοτήτων. 


12. Το υπ’ αριθμ. 42731/04/10.1.2005 έγγραφο της 
Δ/νσης Πολιτικής Γης - Τμήμα Τοπογραφήσεων Έδεσσας. 

13. Το υπ’ αριθμ. 762/8.10.2004 έγγραφο του Τμήματος 
Πολεοδομίας Αριδαίας. 

14. Το υπ’ αριθμ. 449/24.1.2005 έγγραφο της Δ/νσης Γε- 
ωργικής Ανάπτυξης - Π.Κ.Μ. 

15. Την υπ’ αριθμ. 49/2003 απόφαση Δ.Σ. Εξαπλατάνου 
(πρακτικό 2/2003). 

16. Το υπ’ αριθμ. 23329/29.10.2004 έγγραφο της 
Δ/νσης Πολιτικής Γης Ν.Α. Πέλλας. 

17. Το υπ’ αριθμ. 28576/2.9.2004 έγγραφο του Γραφεί¬ 
ου Κτηνοτροφίας - Δ/νση Γεωργίας Έδεσσας, αποφασί¬ 
ζουμε: 

Άρθρο 1 

Καθορίζουμε τη χρήση της κοινόχρηστης έκτασης εμβα- 
δού 4.000,00 τ.μ. του αριθμ. Ιστ τεμαχίου του Αγροκτήμα¬ 
τος Λαγκαδιάς Ν. Πέλλας, όπως αυτό απεικονίζεται στο συ¬ 
νημμένο στην παρούσα τοπογραφικό διάγραμμα με κλίμα¬ 
κα 1:5000, που θεωρήθηκε από τον Προϊστάμενο του Τ.Π. 
Αριδαίας με την από 9.2.2005 πράξη του για την ανέγερση 
σταβλικών εγκαταστάσεων μέχρι σαράντα [40] ισοδύναμα 
ζώα με την προϋπόθεση ότι θατηρηθούν οι διαδικασίες που 
προβλέπονται: α) από την ΗΠ 15393/2332 (ΦΕΚ 1022/ 
5.8.2002) «κατάταξη δημοσίων έργων σε κατηγορίες....» και 
την ΗΠ 1014/703/Φ. 104 (ΦΕΚ 332/Β720.3.2003) «διαδικα¬ 
σία προκαταρκτικής περιβαλλοντικής εκτίμησης....», β) το 
άρθρο 3 του Ν. 1512/1985 «καθορισμός χρήσης γης πριν 
από την παραχώρηση». 

Η απόφαση αυτή με το συνημμένο Τ.Δ. να δημοσιευθεί 
στην Εφημερίδα της Κυβερνήσεως. 

Αριδαία, 9 Φεβρουάριου 2005 

Ο Νομάρχης κ.α.α. 

Ο Α' Βοηθός Νομάρχης 
ΔΗΜΗΤΡΙΟΣ ΦΑΡΜΟΥΖΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















